Visit Site
Recommended byColombia
‘వన్డే టీమ్‌లోకి వికెట్ కీపర్‌గా మహేంద్రసింగ్ ధోనీ వచ్చేశాడు. ఇక నువ్వు బిగ్‌బాష్‌ లీగ్‌లోని హారికేన్స్ టీమ్‌‌కి ఆడతావా..? వారికి ఓ బ్యాట్స్‌మెన్ కావాలి. నీకూ ఆసీస్ హాలిడేస్‌ పెరిగినట్లవుతాయి. ఇంటి దగ్గర నువ్వు నా పిల్లల్ని ఆడిస్తానంటే.. నా భార్యతో కలిసి నేను సినిమాకి వెళ్తాను’ అంటూ పంత్‌పై వరుసగా టిమ్‌పైన్ కవ్వింపులకి దిగాడు.
టిమ్‌పైన్ స్లెడ్జింగ్‌ని మైదానంలో సరదాగా తీసుకున్న రిషబ్ పంత్.. తాజాగా అతని పిల్లలు, భార్యతో కలిసి తీసుకున్న ఫొటోని ఐసీసీ సోషల్ మీడియాలో పోస్ట్ చేసింది. దీంతో.. అభిమానులు తమదైన శైలిలో స్పందిస్తూ.. టిమ్‌పైన్ సరదాని తీర్చేశాడుగా అంటూ కామెంట్లు పెడుతున్నారు. వాస్తవానికి టిమ్‌పైన్ స్లెడ్జింగ్ టైమ్‌లో సైలెంట్‌గా ఉన్న రిషబ్ పంత్.. అతను బ్యాటింగ్‌కి వచ్చిన సమయంలో తన నోటికి పని చెప్పాడు.
Tim Paine to @RishabPant777 at Boxing Day Test: "You babysit? I'll take the wife to the movies one night, you'll lo… https://t.co/1QrrsuEbK0
&mdash; ICC (@ICC) 1546330259000
‘తాత్కాలిక కెప్టెన్ పదం విన్నావా..? మయాంక్ అగర్వాల్.. జడేజా.. ఇతడ్ని ఔట్ చేయాలంటే నువ్వు ఏం శ్రమించాల్సిన పనిలేదు. ఎందుకంటే అతను కేవలం మాట్లాడటం మాత్రమే చేయగలడు’ అంటూ వరుసగా కౌంటర్ల వర్షం కురిపించాడు. దీంతో.. ఒకానొక దశలో ఫీల్డ్ అంపైర్ కలగజేసుకుని పంత్‌కి చిన్నపాటి వార్నింగ్ కూడా ఇచ్చాడు.
మెల్‌బోర్న్ టెస్టులో 137 పరుగుల తేడాతో గెలుపొందిన భారత్ జట్టు.. నాలుగు టెస్టుల సిరీస్‌లో 2-1తో ఆధిక్యంలో కొనసాగుతోంది. ఇక చివరి టెస్టు మ్యాచ్ సిడ్నీ వేదికగా గురువారం నుంచి మొదలుకానుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.